Aberdeen F.C.

Aberdeen Football Club haes the byname "The Dons" an pley thair hame gemmes at Pittodrie Stadium in Aiberdeen. Thay are the third maist succesfu team in Scots Fitbaa an is the maist succesfu Scots team in Europe haein won the European Cup Winners Cup an the European Super Cup. 

A pennant (fae 1980) is pairt o the club's history an is in Aiberdeen Cooncil museum an airt gallery.

 History 
Formit in 1903 acause o the mergin o three clubs fae Aiberdeen, thay rarely challenged for honours till aifter Warld War 1, fan thay won ilk o the major Scots trophies unner manager Dave Halliday. This level o success wis owertaken in the 1980s, fan, unner the management o Alex Ferguson, thay won three league titles, fower Scots Cups an a Scots League Cup, as weel as the twa European trophies. Aberdeen war the last club ootwi the Auld Firm tae win a league title, in 1984–85, an the last Scots team tae win a European trophy an aa.Aberdeen hae niver been relegatit fae the tap division o the Scots fitbaa league system sin thay war eleckit tae the tap division in 1905.

The team haes haed less success sin this gowden era, tho thay won the 2013–14 Scots League Cup, thair furst major trophy in 19 yeir, follaed up bi mony secont-place finishes ahint Celtic in the league durin the 2010s. Aberdeen won the 2024–25 Scots Cup, thair first triumph in the competition in 35 yeir.

Aberdeen hae pleyed at Pittodrie Stadium sin thair foondin. The groond haes a capacity o 19,274 as o the 2024/2025 season, an wis the first aa seatit an aa covered groond in the Unitit Kinrick. Pittodrie wis the first fitbaa grund tae hae a dug-oot, an invention o pleyer an coach Donald Colman.

The club's colours hae been maistly reid an white sin 1939; afore this, thay pleyed in black an gowd vertical stripes. In modren times, Aberdeen hae aamaist anely pleyed wi aa-reid strips wi white detailin.

Aberdeen attract support fae the city an surroondin airts, as thay hivnae git geographically close rivals. Wi nae local competitor, Aberdeen hae developed rivalries wi mair distant opponents sic as Dundee United (kent as the "New Firm" in the 1980s) an Rangers.

 Honours 

Major Honours
Scots League (4): 1954-1955, 1979-1980, 1983-1984, 1984-1985 
Scots Cup (8): 1946-1947, 1969-1970, 1981-1982, 1982-1983, 1983-1984, 1985-1986, 1989-1990, 2024-25
Scots League Cup (6): 1955-1956, 1976-1977, 1985-1986, 1989-1990, 1994-1995, 2013-2014 
European Cup Winners Cup (1): 1982-1983 
European Super Cup (1): 1983

References

*
Category:Fitbaw clubs in Scotland
Category:Association fitbaw clubs established in 1903
Category:United Soccer Association importit teams
Aberdeen
Category:Scottish Premier League teams
Category:Umwhile Highland Football League teams
Category:Scottish Football League teams
Category:Scots Cup winners
Category:Scottish Professional Football League teams
Category:Scottish League Cup winners
Category:Fitbaw clubs in Aiberdeen